《次韵子瞻广陵会三同舍各以其字为韵 刘莘老》
宋代·苏辙

莘老奋徒步，首与观国宾。
俨然自约束，被服韨与绅。
黾勉丞相府，接迹舆台臣。
顾嫌任安躁，未忍裂坐茵。
推置冠獬豸，谓言我比邻。
三晋固多士，肮脏存斯人。
窜责不敢辞，狂言见天真。
南方异风俗，强食鱼尾莘。
应同贾太傅，抱屈耻自陈。
犹有痛哭书，受厘定何辰。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。